Mauzo dijitali (kwa Kiingereza "digital marketing") ni mbinu ya uuzaji ambayo inaegemea matumizi ya mtandao. Huwa pia inahusu mauzo kwa kutumia simu za rununu au vifaa vingine vya kidijiti. Mauzo dijitali yamekuwa na awamu ya mabadiliko kutoka mwaka wa 1990 hadi 2000 kwa sababu ya mapinduzi ya teknolojia ya intaneti inayorahisisha mambo mengi. Pia watu wamekuwa mtandaoni kwa wingi na hili limefanya wachuuzi wa bidhaa waone umuhimu wa kufanya biashara kwa teknolojia ya kidijiti. Mbinu za mauzo dijitali ni kama uimarishaji wa mashine za kutafuta tovuti (kwa Kiingereza "search engine optimization") ambapo wachuuzi wahakikisha kwamba wavuti zao zasomewa kwa urahisi na programu za utafutaji kama Google, Bing na Yahoo. Katika mbinu hii, mwenye wavuti huhakikisha kwamba watafutaji waona wavuti yake kama ya kwanza wanapotafuta katika programu za kutafuta. Hili hufanywa kwa kutafuta nukuu katika wavuti nyingine pamoja na kuandika makala yenye mada anayotafuta mtafutaji. Hivi leo wanaodhibiti Google wasema kwamba ni muhimu mwenye wavuti ahakikishe kwamba wavuti wake unajibu maswali anayotafuta mtafiti. Mauzo dijitali huhusu pia kutuma barua pepe kwa watu ambao huenda wakawa wateja wako. Mengine katika mauzo dijitali ni kufanya matangazo katika mitandao ya kijamii kama Facebook na Twitter.